**PRIMĂRIA MUNICIPIULUI SATU MARE**

**SERVICIUL MANAGEMENTUL PROIECTELOR**

**Nr.** **18394/20.03.2025**

În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Managementul Proiectelor și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre privind aprobarea Devizului general actualizat pentru faza PT

aferent proiectului 

**„Implementarea măsurilor de eficiență energetică la Grădinița nr. 11”**

Reducerea consumului de energie pentru încălzirea clădirilor are ca efecte reducerea costurilor de întreținere cu încălzirea, diminuarea efectelor schimbărilor climatice, prin reducerea emisiilor de gaze cu efect de seră, creșterea independenței energetice, prin reducerea consumului de combustibil utilizat la prepararea agentului termic pentru încălzire, precum şi ameliorarea aspectului urbanistic al localităților.

În acest sens, Primăria Municipiului Satu Mare a depus spre finanțare din fonduri nerambursabile în cadrul Programului privind creșterea eficienței energetice și gestionarea inteligentă a energiei în clădirile publice, finanțat de Administrația Fondului de Mediu, proiectul „Implementarea măsurilor de eficiență energetică la Grădinița nr.11”,acțiune finalizată prin încheierea Contractului de finanțare nr. 95/21.04.2023**.**

În urma realizării proiectului tehnic s-a actualizat Devizul General pentru obiectivul de investiție „Implementarea măsurilor de eficiență energetică la Grădinița nr.11”, în care se poate constata creșterea valorii investiției, urmare a efectuării de lucrări suplimentare conform aviz ISU, achiziționarea dotărilor în vederea asigurării fluxului tehnologic, implementarea unui sistem fotovoltaic, iar conform prevederilor HG nr. 1116/2023 pentru modificarea și completarea HG 907/2016, s-a adăugat subpunctul 3.8.3 - Coordonator în materie de securitate și sănătate, respectiv s-a introdus secțiunea a 7-a - Cheltuieli aferente marjei de buget și pentru constituirea rezervei de implementare pentru ajustarea de preț.

Astfel, se modifică valorile din devizul general pentru obiectivul de investiție „Implementarea măsurilor de eficiență energetică la Grădinița nr.11” în felul următor:

PROIECT nr. 336/2024 Faza P.T.+D.E.

PROIECTANT: SC NEW MYNTHOS SRL

Indicatori tehnico-economici aprobați în HCL nr. 307/19.11. 2021 (faza DALI):

Valoarea totală a investiției: **5.352.275,73** lei (fără TVA) .....**6.360.567,92** lei cu TVA

din care

construcții-montaj: **4.134.065,00** lei (fără TVA) ........... **4.919.537,35** lei cu TVA

Indicatori tehnico-economici conform noului Deviz General (faza PT):

Valoarea totală a investiției: **9.032.180,02** lei (fără TVA) .....**10.735.862,06** lei cu TVA

din care

construcții-montaj: **5.948.401,41** lei (fără TVA) ......... **7.078.597,68** lei cu TVA

Ținând cont de cele prezentate mai sus, proiectul de hotărâre privind aprobarea devizului general actualizat pentru faza PT aferent proiectului  „Implementarea măsurilor de eficiență energetică la Grădinița nr.11” se înaintează Consiliului Local al Municipiului Satu Mare cu propunere de aprobare.

Director executiv Șef serviciu

Ec. Ursu Lucica Dr. Sveda Andrea

Manager de proiect

Cozma Luminița